Προτάσεις του γενικού εισαγγελέα Alber της 14ης Ιουνίου 2001. - Επιτροπή των Ευρωπαϊκών Κοινοτήτων κατά Ελληνικής Δημοκρατίας. - Παράβαση κράτους μέλους - Οδηγία 95/69/ΕΚ - Διατροφή των ζώων - Μη μεταφορά στην εσωτερική έννομη τά. - Υπόθεση C-457/99.



Συλλογή της Νομολογίας του Δικαστηρίου 2001 σελίδα I-07499



Προτάσεις του γενικού εισαγγελέα

I - ραγματικά περιστατικά, διαδικασία και αιτήματα των διαδίκων

1. Η Επιτροπή, αφού απέσυρε εν μέρει την προσφυγή της, ισχυρίζεται, στα πλαίσια της παρούσας διαδικασίας αναγνωρίσεως παραβάσεως, ότι δεν υπήρξε μεταφορά μιας οδηγίας στην εσωτερική έννομη τάξη.

2. Η οδηγία 95/69/ΕΚ του Συμβουλίου, της 22ας Δεκεμβρίου 1995, για τη θέσπιση των όρων και των κανόνων που εφαρμόζονται κατά την έγκριση και την εγγραφή ορισμένων εγκαταστάσεων και ενδιαμέσων του τομέα της διατροφής των ζώων και για τροποποίηση των οδηγιών 70/524/EOK, 74/63/EOK, 79/373/EOK και 82/471/ΕΟΚ , έπρεπε να μεταφερθεί στο εσωτερικό δίκαιο το αργότερο την 1η Απριλίου 1998.

3. Δεδομένου ότι η Επιτροπή ουδεμία ειδοποίηση έλαβε από την Ελληνική Δημοκρατία σχετικά με τη μεταφορά της οδηγίας, της απηύθυνε στις 16 Ιουλίου 1998 έγγραφη όχληση, ζητώντας από την Ελληνική Δημοκρατία να λάβει θέση εντός προθεσμίας δύο μηνών. Στην έγγραφη όχληση δεν δόθηκε απάντηση. Στις 18 Ιανουαρίου 1999, η Επιτροπή απηύθυνε επομένως στην Ελληνική Δημοκρατία αιτιολογημένη γνώμη, στην οποία έτασσε μία τελευταία προθεσμία δύο μηνών για τη μεταφορά της οδηγίας. Και η αιτιολογημένη γνώμη έμεινε αναπάντητη. Η Επιτροπή των Ευρωπαϊκών Κοινοτήτων άσκησε επομένως την παρούσα προσφυγή λόγω παραβάσεως κατά της Ελληνικής Δημοκρατίας, η οποία πρωτοκολλήθηκε στη Γραμματεία του Δικαστηρίου την 1η Δεκεμβρίου 1999.

4. Η Επιτροπή των Ευρωπαϊκών Κοινοτήτων ζητεί από το Δικαστήριο:

1. να αναγνωρίσει ότι η Ελληνική Δημοκρατία, μη θεσπίζοντας τις νομοθετικές, κανονιστικές και διοικητικές διατάξεις που είναι αναγκαίες για τη συμμόρφωσή της προς την οδηγία 95/69/ΕΚ του Συμβουλίου, της 22ας Δεκεμβρίου 1995, για τη θέσπιση των όρων και των κανόνων που εφαρμόζονται κατά την έγκριση και την εγγραφή ορισμένων εγκαταστάσεων και ενδιαμέσων του τομέα της διατροφής των ζώων και για τροποποίηση των οδηγιών 70/524/ΕΟΚ, 74/63/ΕΟΚ, 79/373/ΕΟΚ και 82/471/ΕΟΚ, παρέβη τις υποχρεώσεις που υπέχει από τη Συνθήκη και την οδηγία αυτή·

2. να καταδικάσει την Ελληνική Δημοκρατία στα δικαστικά έξοδα.

5. H Eλληνική Δημοκρατία ζητεί από το Δικαστήριο να απορρίψει την προσφυγή.

ΙΙ - Νομική εκτίμηση

Ισχυρισμοί των διαδίκων

6. Η Επιτροπή προβάλλει ότι σύμφωνα με τα άρθρα 249, τρίτο εδάφιο, ΕΚ και 10 ΕΚ, τα κράτη μέλη είναι υποχρεωμένα να λαμβάνουν τα μέτρα που είναι αναγκαία για την εμπρόθεσμη μεταφορά των οδηγιών στο εσωτερικό τους δίκαιο. Τα κράτη μέλη είναι επίσης υποχρεωμένα να φέρουν αμελλητί σε γνώση της Επιτροπής τα μέτρα αυτά. Οι προβλεπόμενες προθεσμίες εξέπνευσαν χωρίς η Ελληνική Δημοκρατία να έχει γνωστοποιήσει στην Επιτροπή τις διατάξεις για τη μεταφορά της εν λόγω οδηγίας στο εσωτερικό δίκαιο.

7. Η Ελληνική Δημοκρατία αναφέρει ότι οι προπαρασκευαστικές εργασίες για τη μεταφορά της εν λόγω οδηγίας είναι σε πολύ προχωρημένο στάδιο, επίκειται δε η έκδοση των σχετικών διατάξεων.

Νομική εκτίμηση

8. Κατά το χρονικό σημείο που είναι κρίσιμο στα πλαίσια της διαδικασίας αναγνωρίσεως παραβάσεως, ήτοι κατά την εκπνοή της δίμηνης προθεσμίας που ετάχθη με την αιτιολογημένη γνώμη από 18ης Ιανουαρίου 1999, είναι αναμφισβήτητο ότι δεν υπήρχε ακόμη συμμόρφωση έναντι της προβαλλόμενης με την προσφυγή παραβάσεως, ακόμη και αν ληφθεί υπόψη ενδεχόμενη παράταση της προθεσμίας λόγω του απαιτούμενου για την ταχυδρομική αποστολή χρόνου. Η παράβαση της Ελληνικής Δημοκρατίας πρέπει επομένως να αναγνωριστεί κατά το αιτητικό της προσφυγής.

9. Η ρύθμιση των δικαστικών εξόδων όσον αφορά το εκκρεμές αίτημα της προσφυγής προκύπτει από το άρθρο 69, παράγραφος 2, του Κανονισμού Διαδικασίας. Κατά το άρθρο 69, παράγραφος 5, του Κανονισμού Διαδικασίας, η Ελληνική Δημοκρατία πρέπει επίσης να καταδικαστεί στα δικαστικά έξοδα όσον αφορά τα αιτήματα της προσφυγής από τα οποία παραιτήθηκε η Επιτροπή, διότι αυτά οφείλονταν επίσης στην καθυστερημένη μεταφορά των οδηγιών.

ΙΙΙ - ρόταση

10. ροτείνεται κατά συνέπεια στο Δικαστήριο να αποφασίσει ως εξής:

1. Να αναγνωρίσει ότι η Ελληνική Δημοκρατία, μη θεσπίζοντας τις νομοθετικές, κανονιστικές και διοικητικές διατάξεις που είναι αναγκαίες για τη συμμόρφωσή της προς την οδηγία 95/69/ΕΚ του Συμβουλίου, της 22ας Δεκεμβρίου 1995, για τη θέσπιση των όρων και των κανόνων που εφαρμόζονται κατά την έγκριση και την εγγραφή ορισμένων εγκαταστάσεων και ενδιαμέσων του τομέα της διατροφής των ζώων και για τροποποίηση των οδηγιών 70/524/ΕΟΚ, 74/63/ΕΟΚ, 79/373/ΕΟΚ και 82/471/ΕΟΚ, παρέβη τις υποχρεώσεις που υπέχει από τη Συνθήκη και την οδηγία αυτή·

2. να καταδικάσει την Ελληνική Δημοκρατία στα δικαστικά έξοδα.